માંદગી લાભ એટલે કે માંદગીને કારણે વીમા કામદાર કામ પર જઈ ન શકે અને વીમા તબીબી અધિકારીએ રજા મંજુર કરી હોય તો એ રજા પેટે કામદારને પગારના ૫૦% ચૂકવાય. વીમા કામદારને રજા આપવામાં તબીબી અધિકારીઓ બહુ કંજુસાઈ કરે. તબીબો પર એ માટે દબાણ કરવામાં આવે. ૨૦૧૫-૧૬મા વિમા કામદાર દીઠ વર્ષે સરેરાશ ૦.૩૭ દિવસ રજા અપાઈ હતી અને ૨૦૧૬-૧૭મા તે સરેરાશ ઘટીને ૦.૩૩ થઇ. આ અબ્તને એક સિદ્ધિ તરીકે જોવાય અને તેનું મહિમા મંડન કરાય. મહિલા કામદારોને પ્રસુતિ લાભ આપવામાં આવે તેના દરમાં પણ ૨૦૧૫-૧૬મા પ્રતિ ૧૦૦૦ વીમા કામદાર મહિલા દીઠ ૮.૩૪ હતો તે ઘટીને ૧૬-૧૭મા ૭.૬૭ થયો. આ જ ટ્રેન્ડ બીજા લાભોમાં પણ જોવા મળે છે.